ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்கள் குணமடையும் விகிதம் கூடி, 59.43 விழுக்காட்டை எட்டியது கொவிட் தொற்றால் குணமடைந்தவர்களின் எண்ணிக்கை நோயாளிகளின் எண்ணிக்கையைவிட 1,30,000 அதிகமாகும்
மத்திய அரசு, மாநில அரசுகள் மற்றும் யூனியன் பிரதேசங்களுடன் இணைந்து மேற்கொண்ட நடவடிக்கைகளால் கொவிட்-19 நோயாளிகள் குணமடையும் விகிதம் 59.43 விழுக்காட்டை எட்டியுள்ளது.
இன்றைய நிலவரப்படி, கொவிட்-19 தொற்றால் குணமடைந்தவர்களின் எண்ணிக்கை நோயாளிகளின் எண்ணிக்கையைவிட 1,27,864 அதிகமாகும்.
இது வரை 3,47,978 நோயாளிகள் குணமடைந்துள்ளனர். குணமடைந்தவர்களின் எண்ணிக்கை தொடர்ந்து, சீராக அதிகரித்து கொண்டே வருகிறது. தற்போது குணமடைந்தோர் எண்ணிக்கை 59.43 சதவீதத்தை எட்டியுள்ளது.
கடந்த 24 மணி நேரத்தில், மொத்தம் 13,157 கொவிட்-19 நோயாளிகள் குணமாகியுள்ளனர்.
தற்போது 2,20,114 நோயாளிகள் மருத்துவக் கண்காணிப்பில் இருக்கிறார்கள்.
தற்போது, கொவிட்டை கண்டறியும் பரிசோதனைச் சாலைகள் தொடர்ந்து அரசு அதிகரித்துக் கொண்டே வருகிறது. தற்போது 1056, கொவிட்-19 பரிசோதனைச் சாலைகள் நாட்டுக்கு அர்ப்பணிக்கப்பட்டுள்ளன. இதில் அரசு பரிசோதனைச் சாலைகள் 764, தனியார் பரிசோதனைச் சாலைகள் 292.
· நிகழ்நேர பிசிஆர்  அடிப்படையிலான சோதனைச் சாலைகள் – 576 ,
· ட்ரூனேட்  அடிப்படையிலானச் சோதனைச் சாலைகள் – 394 
· CBNAAT அடிப்படையிலான சோதனைச் சாலைகள் – 86  ஆகும்.
பரிசோதனை செய்வதும் அதிகரித்துக் கொண்டேயிருக்கிறது. கடந்த 24 மணி நேரத்தில் 2,17,931 மாதிரிகள் பரிசோதிக்கப்பட்டுள்ளன. இதுவரை 88,26,585 பரிசோதனைகள் மேற்கொள்ளப்பட்டுள்ளன.
கொவிட்-19 தொடர்பான தொழில்நுட்ப சிக்கல்கள், வழிகாட்டுதல்கள் மற்றும் ஆலோசனைகள் குறித்த அனைத்து உண்மையான மற்றும் அண்மைத் தகவல்களுக்கு https://www.mohfw.gov.in/ and @MoHFW_INDIA என்ற இணையதளங்களைத் தவறாமல் பார்க்கவும்.
(
உள்துறை அமைச்சகம்
ஜம்மு காஷ்மீரில் சர்வதேச எல்லையை ஒட்டிய பகுதிகளில் வசிக்கும் மக்களுக்கு நிவாரணம்
வேலைகளுக்கான நியமனம், பதவி உயர்வு மற்றும் தொழிற்படிப்புகளில் மாணவர் சேர்க்கையில் இடஒதுக்கீடு பெறலாம்
ஜம்மு காஷ்மீர் இட ஒதுக்கீடு  மசோதா, 2019-க்கு மத்திய அமைச்சரவை ஒப்புதல்
மக்கள் நலன் சார்ந்த நடவடிக்கைகளைக் கருத்தில் கொண்டு, குறிப்பாக வளர்ச்சித் திட்டங்களைப் பெறக் கூடிய கடைக்கோடி மக்கள் நலனைக் கருத்தில் கொண்டு, பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், ஜம்மு காஷ்மீர் இட ஒதுக்கீடு  மசோதா, 2019-க்கு ஒப்புதல் வழங்குவதற்கான தடைகள் நீக்கப்பட்டன. நாடாளுமன்றத்தின் வரவிருக்கும் கூட்டத் தொடரில், மக்களவையிலும், மாநிலங்களவையிலும் இந்த மசோதா தாக்கல் செய்யப்படும்.
“அனைவரும் ஒன்றிணைவோம், அனைவரும் உயர்வோம், அனைவரின் நம்பிக்கையைப் பெறுவோம்” என்பதில் உறுதியாக இருக்கும் மக்கள் நலன் சார்ந்த அரசு என்ற பிரதமர் மோடியின் லட்சிய நோக்கை பிரதிபலிப்பதாக அமைச்சரவை முடிவு அமைந்திருக்கிறது.
பயன்கள்:
ஜம்மு காஷ்மீரில் சர்வதேச எல்லையை ஒட்டிய பகுதிகளில் வாழும் மக்களுக்கு நிவாரணம் அளிப்பதில் இந்த நடவடிக்கை முக்கிய பங்கு வகிக்கும்.
அவர்கள் இப்போது, நேரடி நியமனம், பதவி உயர்வு மற்றும் பல்வேறு தொழிற்படிப்புகளுக்கான மாணவர் சேர்க்கையில் இடஒதுக்கீடு பெறலாம்.
விளைவுகள்:
ஜம்மு காஷ்மீர் இடஒதுக்கீடு சட்டம் 2004-ஐ திருத்தி வெளியிடப்பட்ட ``ஜம்மு காஷ்மீர் இடஒதுக்கீடு  அவசரச் சட்டம் 2019'' க்கு மாற்றாக இந்த மசோதா கொண்டு வரப்படுகிறது. உண்மையான எல்லைக் கட்டுப்பாடு கோடு  பகுதியில் வசிப்பவர்களைப் போல, இடஒதுக்கீடு பெறும் வரம்பில் சர்வதேச எல்லைப் பகுதியில் வசிப்பவர்களும் இதில் கொண்டு வரப்பட்டுள்ளனர்.
பின்னணி:
ஜம்மு காஷ்மீரில் சர்வதேச எல்லையை ஒட்டிய பகுதிகளில் வாழும் மக்கள், ஜம்மு காஷ்மீர் இடஒதுக்கீடு சட்டம் 2004 மற்றும் விதிகள் 2005-ன் வரம்புக்குள் கொண்டு வரப்படாமல் இருந்தனர். நேரடி நியமனம், பதவி உயர்வுகள் பல்வேறு தொழிற்படிப்புகளில், உண்மையான எல்லைக் கட்டுப்பாட்டு கோடு பகுதியில் வாழ்பவர்கள் உள்ளிட்ட பல்வேறு பிரிவினருக்கு அதன் மூலம் இடஒதுக்கீடு வழங்கப்படுகிறது. ஆனால், சர்வதேச எல்லைப் பகுதியில் வாழ்பவர்களுக்கு நீண்ட காலமாக இந்தப் பயன்கள் கிடைக்காமல் இருந்தது.
எல்லையில் தொடர்ந்து பதற்றம் நிலவும் சூழ்நிலைகளால், சர்வதேச எல்லைப் பகுதியில் வாழும் மக்கள் சமூக, பொருளாதார மற்றும் கல்வியில் பின்தங்கிய நிலைக்குத் தள்ளப்பட்டனர். எல்லைக்கு அப்பால் இருந்து அடிக்கடி தாக்குதல் நடைபெறுவதால் இந்த மக்கள் பாதுகாப்பான பகுதிகளுக்கு இடம் பெயர்ந்தனர். நீண்ட காலமாக கல்வி நிலையங்கள் மூடிக் கிடப்பதால், அவர்களுடைய கல்வி மோசமாகப் பாதிக்கப் பட்டுள்ளது.
எனவே உண்மையான எல்லைக் கட்டுப்பாடு கோடு  பகுதியில் வாழ்பவர்களுக்கு வழங்குவதைப் போல, சர்வதேச எல்லைப் பகுதியில் வாழ்பவர்களுக்கும் இடஒதுக்கீட்டுப் பயன்களை அளிக்க வேண்டும் என்பது நியாயமானது என்று கருதப்பட்டது.
குடியரசுத் தலைவர் ஆட்சியின் போது மாநில சட்டமன்றத்துக்கான அதிகாரம் நாடாளுமன்றத்தின் பொறுப்பில் உள்ளது. எனவே ஜம்மு காஷ்மீர் இடஒதுக்கீடு  அவசரச் சட்டம் 2019க்கு பதிலாக நாடாளுமன்றத்தின் இரு அவைகளிலும் மசோதா கொண்டு வர முடிவு செய்யப்பட்டுள்ளது.
ஜவுளித்துறை அமைச்சகம்
2021-22 நிதியாண்டில் இந்தியாவின் ஜவுளி ஏற்றுமதி மிக உயர்ந்த அளவாக 44 பில்லியன் அமெரிக்க டாலரைக் கடந்துள்ளது
2021-22 நிதியாண்டில் கைவினைப் பொருட்கள் உட்பட இந்தியாவின் ஜவுளி மற்றும் ஆயத்த ஆடைகள் ஏற்றுமதி மிக உயர்ந்த அளவாக 44 பில்லியன் அமெரிக்க டாலரைக் கடந்துள்ளது. ஏற்றுமதி செய்ததில் 27 சதவீத பங்களிப்புடன் அமெரிக்கா முதலிடத்திலும், 18 சதவீதத்துடன் ஐரோப்பிய ஒன்றியமும், 12 சதவீதத்துடன் பங்களாதேஷூம் முறையே இரண்டாவது, மூன்றாவது இடங்களில் உள்ளன.
பருத்தி ஆடைகள் ஏற்றுமதி 17.2 பில்லியன் அமெரிக்க டாலராகவும் ஆயத்த ஆடைகள் ஏற்றுமதி 16 பில்லியன் அமெரிக்க டாலராகவும் மனிதர்களால் தயாரிக்கப்பட்ட ஜவுளிகள் ஏற்றுமதி 6.3 பில்லியன் அமெரிக்க டாலராகவும், கைவினைப்பொருட்கள் ஏற்றுமதி 2.1 பில்லியன் அமெரிக்க டாலராகவும் இருந்தன.
அறிவியல் மற்றும் தொழில்நுட்பத்துறை
பொருட்கள் மற்றும் காப்புரிமைகள் உருவாக்கும் ஆய்வுத் திட்டங்களுக்கு பொது-தனியார் ஒத்துழைப்பு நிதியளிப்பின் தாக்கத்தை வெளிப்படுத்தும் கண்காட்சி
பொருட்கள் மற்றும் காப்புரிமைகள் உருவாக்கும் ஆய்வுத் திட்டங்களுக்கு பொது - தனியார் ஒத்துழைப்பு நிதியளிப்பின் தாக்கத்தை வெளிப்படுத்துவதை நோக்கமாகக் கொண்ட கண்காட்சி தில்லி ஐஐடியில் 2023, மே 22 அன்று தொடங்கியது.
“புதிய கண்டுபிடிப்பு மற்றும் தொழில்நுட்ப ஆய்வின் தாக்கம் என பொருள்படும் இம்ப்ரிண்ட் முன்முயற்சி தொடங்கப்பட்டதிலிருந்து தொழில் துறையுடன் அரசும், கல்வி நிறுவனங்களும் பணிபுரிவதற்கு தனித்துவ உதாரணமாக விளங்குகிறது. இதன் மூலம் பல தொழில்நுட்பங்களும், பல பொருட்களும் சந்தைகளை அடைந்துள்ளன” என்று இந்தக் கண்காட்சி தொடக்க நிகழ்வில், அறிவியல் மற்றும் பொறியியல் வாரியத்தின் செயலாளரும், அறிவியல், தொழில்நுட்பத் துறையின் மூத்த ஆலோசகருமான டாக்டர் அகிலேஷ் குப்தா தெரிவித்தார்.
தொழில் துறையால் ஊக்குவிக்கப்படும் இத்தகையை ஆராய்ச்சி பொது – தனியார் துறை பங்களிப்புடனான பணிகளுக்கு முன்மாதிரிகைளை உருவாக்கும் என்றும், இதனால் இந்திய தொழில்துறையை மேலும் புதுமைக் கண்டுபிடிப்பு உடையதாக மாற்ற முடியும் என்பதோடு, மிகவும் நவீனமான தொழில்நுட்ப ஸ்டார்ட் அப்கள் ஊக்கப்படுத்தப்படும் என்றும், இதன் மூலம் இவை, வளர்ச்சியடைந்த நாடுகளுக்கு இணையாக மாற முடியும் என்றும் டாக்டர் குப்தா மேலும் தெரிவித்தார்.
இந்தக் கண்காட்சியில் இடம்பெற்ற பத்துத் துறைகள்: சுற்றுச்சூழல் மற்றும் பருவநிலை, எரிசக்தி பாதுகாப்பு, சுகாதாரத் தொழில்நுட்பம், நீடித்தக் குடியிருப்பு, நீராதாரங்கள், நவீனப் பொருட்கள், தகவல் மற்றும் தொடர்புத்தொழில்நுட்பம், உற்பத்தி தொழில்நுட்பம், நானோ தொழில்நுட்பம், பாதுகாப்புத் தொழில்நுட்பம்.
தில்லி ஐஐடி இயக்குநர் பேராசிரியர் ரங்கன் பானர்ஜி, கல்வி அமைச்சக இணைச் செயலாளர் திருமதி சௌமியா குப்தா உள்ளிட்டோர் இந்நிகழ்வில் கலந்துகொண்டனர்.
பாதுகாப்பு அமைச்சகம்
ஐக்கிய அரபு எமிரகத்தின் பாதுகாப்பு விவகாரங்கள் இணையமைச்சரின் இந்தியப் பயணம்
ஐக்கிய அரபு எமிரகத்தின் பாதுகாப்பு விவகாரங்கள் இணையமைச்சர் திரு. முகமது அஹமது அல் போவார்டி அல் ஃபலாசி, பாதுகாப்பு அமைச்சர் திருமதி நிர்மலா சீதாராமன் அழைப்பின் பேரில் இந்தியாவில் அரசுமுறைப் பயணம் மேற்கொண்டுள்ளார்.
புதுதில்லியில் இன்று அவர் இந்திய பாதுகாப்பு அமைச்சரை சந்தித்துப் பேசினார். இரு அமைச்சர்களும் இருதரப்பு பாதுகாப்பு ஒத்துழைப்பு மற்றும் இருதரப்பு பரிமாற்றங்களை வலுப்படுத்தும் நடவடிக்கைகள் குறித்து பேச்சு நடத்தினார்கள். இருநாடுகளின் தலைவர்களும் விரிவாக்கப்பட்ட இந்திய-ஐக்கிய அரபு எமிரக பாதுகாப்பு கூட்டாண்மையில், மேலும் ஆழமான இருதரப்பு பாதுகாப்பு ஒத்துழைப்பின் அவசியத்தை வலியுறுத்தி வருவதை இரண்டு அமைச்சர்களும் சுட்டிக்காட்டினார்கள்.
இந்தச் சந்திப்பின்போது, பல தரப்பட்ட பாதுகாப்பு ஒத்துழைப்பு பிரச்சினைகள் குறித்து விவாதித்த அமைச்சர்கள், மேம்படுத்தப்பட்ட ராணுவங்களுக்கு இடையிலான பரிவர்த்தனை, பயிற்சி, ராணுவ மருத்துவம் மற்றும் பாதுகாப்பு தொழில்துறை உறவுகள் ஆகியவற்றில் முன்னுரிமை அளிக்கப்பட வேண்டும் என்று கூறினர்.
ஐக்கிய அரபு எமிரக பாதுகாப்பு இணையமைச்சர் நாளை  பெங்களுருவில் இந்துஸ்தான் ஏரோநாட்டிக்ஸ், பாரத் எலெக்ட்ரானிக்ஸ், விமானம் மற்றும் கணிணி அமைப்புகள் சோதனை நிறுவனம் ஆகியவற்றுக்குச் சென்று பார்க்கிறார்.
--------
(Visitor Counter : 73
பாதுகாப்பு அமைச்சகம்
அதிகரித்து வரும் கணினி மற்றும் விண்வெளி சார்ந்த அச்சுறுத்தல்களை எதிர்கொள்ள மேம்பட்ட தொழில்நுட்பம் அவசியம்: பாதுகாப்பு அமைச்சர் திரு ராஜநாத் சிங்
மேம்பட்ட தொழில்நுட்ப செயல்பாடுகளை விரைவுபடுத்தி, அதிகரித்து வரும் கணினி மற்றும் விண்வெளி சார்ந்த அச்சுறுத்தல்களை எதிர்கொள்வதற்கு இந்தியாவை முழுவதும் தயார்படுத்தும் முயற்சியில் முன்னேறுமாறு ஆராய்ச்சி நிறுவனங்களை மத்திய பாதுகாப்பு அமைச்சர் திரு ராஜ்நாத் சிங் கேட்டுக் கொண்டுள்ளார். புனேவில் உள்ள மேம்பட்ட தொழில்நுட்ப பாதுகாப்பு நிறுவனத்தின் 12-வது பட்டமளிப்பு விழாவில் இன்று கலந்து கொண்டு பேசிய அவர், தற்போதைய உலகளாவிய சூழலில் நாடுகளிடையே தொடர்ந்து மாறிவரும் அரசியல் மற்றும் பொருளாதார சமன்பாடுகள் குறித்த கருத்துக்களைப் பகிர்ந்து கொண்டார்.
நவீன ரக தொழில்நுட்பங்களுக்கும் பாதுகாப்பு ஆராய்ச்சிக்கும் இடையேயான ஆழமான தொடர்பை சுட்டிக்காட்டிய திரு ராஜ்நாத் சிங், பாதுகாப்புத் துறைக்கு மட்டுமல்லாது, சாதாரண மக்களும் பயன்பெறும் புதிய கண்டுபிடிப்புகளை மேம்பட்ட தொழில்நுட்ப பாதுகாப்பு நிறுவனம் போன்ற அமைப்புகள் உருவாக்க வேண்டும் என்று கேட்டுக்கொண்டார். பாதுகாப்புத் துறையில் தன்னிறைவை அடையும் அரசின் தொலைநோக்குப் பார்வையை விளக்கிய அமைச்சர், நாட்டின் பாதுகாப்பை வலுப்படுத்துவதற்கு இது இன்றியமையாதது என்று குறிப்பிட்டார்.
பாதுகாப்பு உபகரணங்களின் இறக்குமதி மீதான சார்பு இந்தியாவின் கேந்திர சுயாட்சிக்கு தடையாக இருக்கும் என்றும், பிரதமர் திரு நரேந்திர மோடி தலைமையிலான அரசு இந்தத் துறையில் தன்னிறைவை அடைய அனைத்து முயற்சிகளையும் மேற்கொள்வதற்கு இது முக்கிய காரணம் என்றும் திரு ராஜ்நாத் சிங் கூறினார். நிகர இறக்குமதியாளர் என்ற நிலைக்கு மாறாக, நிகர ஏற்றுமதியாளராக மாற இலக்கு நிர்ணயிக்கப்பட்டுள்ளது என்றும், இதன் மூலம் நமது பொருளாதாரம் வலுவடைவதுடன், வேலைவாய்ப்புகளும் பெருகும் என்றார் அவர். தன்னிறைவு அடையாமல் உலகளாவிய விஷயங்களில் தன்னிச்சையான முடிவுகளை எடுக்க இயலாது என்றும் அவர் விளக்கினார். புதிய கண்டுபிடிப்புகளுக்கு அரசு அதிக முக்கியத்துவம் அளித்து வருவதையும் திரு ராஜ்நாத் சிங் சுட்டிக் காட்டினார்.
நிறுவனத்தின் வேந்தர் என்ற முறையில், விழாவின்போது 283 மாணவர்களுக்கு அவர் பட்டங்களை வழங்கினார். பாதுகாப்பு ஆராய்ச்சி மற்றும் மேம்பாட்டுத் துறையின் செயலாளரும், டி.ஆர்.டி.ஓ வின் தலைவருமான டாக்டர் சமீர் வி. காமத், பாதுகாப்பு அமைச்சரின் அறிவியல் ஆலோசகர் டாக்டர் ஜி. சதீஷ் ரெட்டி, மேம்பட்ட தொழில்நுட்ப பாதுகாப்பு நிறுவனத்தின் துணைவேந்தர் டாக்டர் சி.பி. ராமநாராயணன் மற்றும் பலர் நிகழ்ச்சியில் கலந்து கொண்டனர்.
ஆயுஷ்
சர்வதேச யோகா தினம் 2020-ஐ முன்னிட்டு தூர்தர்ஷன் பாரதியில் பொது யோகா செய்முறை நிகழ்ச்சிகள்
பொது யோகா செய்முறையின் தினசரி ஒளிபரப்பை பிரசார் பாரதியுடன் இணைந்து தூர்தர்ஷன் பாரதியில், ஆயுஷ் அமைச்சகம் 11 ஜூன், 2020 முதல் நடத்துகிறது. தினமும் காலை 8 மணி முதல் 8:30 மணி வரை பொது யோகா செய்முறை நிகழ்ச்சிகள் ஒளிபரப்பாகும். அமைச்சகத்தின் சமூக ஊடகப் பக்கங்களிலும் இந்த நிகழ்ச்சிகள் ஒரே சமயத்தில் கிடைக்கும். பொது யோகா செய்முறையின் அனைத்து அம்சங்களையும் இந்த அரை மணி நேர நிகழ்ச்சி வழங்கும்.
தொலைதூர முறையின் மூலம் மக்களுக்கு ஒளி-ஒலி செயல் விளக்கத்தை வழங்கி பொது யோகா செய்முறை குறித்து அவர்களை நன்றாக அறியச் செய்வதே இந்த ஒளிபரப்பின் நோக்கமாகும். பொது யோகா செய்முறை குறித்து முன்னரே அறிந்திருப்பது சர்வதேச யோகா தினம் 2020-க்காக நன்றாகத் தயாராகி அதில் சிறப்பாக பங்குபெற மக்களுக்கு உதவும்.
யோகாவின் பல்வேறு அம்சங்கள் குறித்து அறிந்து கொள்ளும் ஒரு மேற்கோள் ஆதாரமாகவும், யோகாவை தினமும் செய்வதன் மூலம் நன்மைகளைப் பெறவும் தொலைக்காட்சியில் ஒளிபரப்பாகும் பொது யோகா செய்முறை நிகழ்ச்சிகளை மக்கள் பயன்படுத்திக் கொள்ளலாம்.
சர்வதேச யோகா தினம் ஒவ்வொரு ஆண்டும் ஜூன் 21-ஆம் தேதி உலகெங்கும் கொண்டாடப்படுகிறது. ஒரு சுகாதார அவசரக் காலத்தின் நடுவில் இந்த ஆண்டின் சர்வதேச யோகா தினம் வருகிறது.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஜம்முவில் உள்ள சோப்ரா மருத்துவமனை 100 படுக்கைகளுடன் விரைவில் செயல்படும்: அமைச்சர் டாக்டர் ஜித்தேந்திர சிங் தகவல்
ஜம்மு அரசு மருத்துவக் கல்லூரியுடன் இணைக்கப்பட்ட சோப்ரா மருத்துவமனை 100 படுக்கை வசதிகளுடன் விரைவில் செயல்பட தொடங்கும் என வடகிழக்கு பகுதி மேம்பாட்டுத்துறை இணையமைச்சர் டாக்டர் ஜித்தேந்திர சிங் தெரிவித்தார்.
ஜம்மு காஷ்மீர் பகுதியில், கொவிட் பாதிப்பு அதிகரித்ததால், அங்குள்ள மருத்துவமனைகளில் கொவிட் சிகிச்சைக்கான தயார்நிலை குறித்து கடந்த சில நாட்களாக மத்திய அமைச்சர் டாக்டர் ஜித்தேந்திர சிங் ஆய்வு மேற்கொண்டு வருகிறார்.
இன்று நடத்திய கூட்டத்தில், ஜம்மு அரசு மருத்துவக் கல்லூரியுடன் இணைக்கப்பட்ட சோப்ரா மருத்துவமனை 100 படுக்கைகளுடன், விரைவில் செயல்படவுள்ளதாக தெரிவிக்கப்பட்டது.
மேலும் ஜம்மு அரசு மருத்துவ கல்லூரியில் ஏற்கனவே 3 ஆக்ஸிஜன் ஆலைகள் உள்ளதாகவும், தற்போது கூடுதலாக 2 ஆக்ஸிஜன் ஆலைகள் நிறுவப்படவுள்ளதாகவும் தெரிவிக்கப்பட்டது.
தற்போது இங்குள்ள 1111 படுக்கைகளில், 893 படுக்கைகளில் ஆக்ஸிஜன் வசதி செய்யப்பட்டுள்ளது. கொவிட் பாதிப்பு அதிகரித்துள்ளதை தொடர்ந்து, இங்குள்ள 1111 படுக்கைகளிலும், ஆக்ஸிஜன் வசதி செய்ய திட்டமிடப்பட்டுள்ளது.
ஏற்கனவே முடிவு செய்தபடி, இங்கு ஆக்ஸிஜன் மற்றும் வென்டிலேட்டர் தணிக்கை செய்யும் நடவடிக்கை தொடங்கப்பட்டுள்ளது. பிரதமர் நலநதியின் கீழ் வழங்கப்பட்ட வென்டிலேட்டர்கள் பயன்படுத்தப்படவுள்ளன. அவற்றில் ஏதேனும், செயல்படாமல் இருந்தால், பழுதுகள் உடனடியாக சரிசெய்யப்படவுள்ளன.
ஏற்கனவே முடிவு செய்தபடி, இங்குள்ள மருத்துவமனைகளில், இறுதியாண்டு படிக்கும் மருத்துவ மாணவர்களும் பணியமர்த்தப்பட்டு வருகின்றனர். இதன் மூலம் கொவிட் நோயாளிகளுக்கு அளிக்கப்படும் சிகிச்சை மேம்படும், அவர்களின் உறவினர்களுக்கும் நம்பிக்கை ஏற்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1719167
ஜல்சக்தி அமைச்சகம்
உள்நாட்டு நீர்வழிப் போக்குவரத்தை ஊக்கப்படுத்த தேசிய நீர்வழி மேம்பாடு
தமிழ்நாட்டில் 10 உட்பட நாடு முழுவதும் 111 நீர்வழிப் பாதைகள் மத்திய ஆணையத்தால் அறிவிக்கப்பட்டுள்ளன
உள்நாட்டு நீர்வழிப் போக்குவரத்தை மேம்படுத்த 24 மாநிலங்களில் 111 நீர்வழிப் பாதைகள் அறிவிக்கப்பட்டுள்ளன. தேசிய நீர்வழிப் பாதைகள் சட்டம் 2016-ன் படி இதற்கான பட்டியல் தயாரிக்கப்பட்டுள்ளது.
இதன்படி தமிழ்நாட்டில் தேசிய நீர்வழிப் பாதை 4-ல், வடக்கு பக்கிங்காம் கால்வாய் , தெற்கு பக்கிங்காம் கால்வாய் , மரக்காணம் முதல் புதுச்சேரி வரை  இடம் பெற்றுள்ளது.
தேசிய நீர்வழிப் பாதை 20-ல் பவானி ஆறு , 55-ல் காவேரி-கொள்ளிடம் ஆறு , 69-ல் மணிமுத்தாறு , 75-ல் பாலாறு , 77-ல் பழையாறு , 80-ல் பொன்னியாறு , 99-ல் தாமிரபரணி ஆறு  ஆகியவை நீர்வழிப் பாதைகளாக அறிவிக்கப்பட்டுள்ளன என்று மக்களவையில் இன்று எழுத்து மூலம் அளித்த பதிலில் ஜல்சக்தித் துறை இணையமைச்சர் திரு பிரகலாத் சிங் படேல் தெரிவித்தார்.
(
ஜல்சக்தி அமைச்சகம்
சட்டீஸ்கரில் 2020-21இல் ஜல் ஜீவன் இயக்கத்தை அமல்படுத்த இந்திய அரசு ரூ.445 கோடி அனுமதித்துள்ளது.
சட்டீஸ்கர் மாநில அரசு தங்களது 2020-21ஆம் ஆண்டுக்கான செயல்திட்டத்தை ஜல் சக்தி அமைச்சகத்தின் பரிசீலனைக்கும், அனுமதிக்குமாக சமர்ப்பித்துள்ளது. 2024ஆம் ஆண்டுக்குள் ஊரகப்பகுதிகளில் உள்ள ஒவ்வொரு குடும்பத்துக்கும் நீண்டகால அடிப்படையில் குறிப்பிட்ட தரத்தில் போதுமான அளவில் குடிநீரை வழங்க வேண்டும் என்ற குறிக்கோளுடன் ஜல்சக்தி அமைச்சகமானது ஜல்ஜீவன் இயக்கத்தைத் தொடங்கியுள்ளது. இந்தத் திட்டத்துக்காக ரூ.3.60 லட்சம் கோடி ஒதுக்கப்பட்டுள்ளது.
வாழ்க்கை முறையையே மாற்றி அமைக்கக் கூடிய இந்த இயக்கத்தின் கீழ் சட்டீஸ்கர் மாநில அரசு 2023-24ஆம் ஆண்டுக்குள் செயல்நிலை குடிநீர்க் குழாய் இணைப்புகளை  முழுமையாக வழங்கிடத் திட்டமிட்டுள்ளது. மாநிலத்தில் உள்ள 45 லட்சம் குடும்பங்களில் 20 லட்சம் குடும்பங்களுக்கு குடிநீர்க்குழாய் இணைப்பு தர திட்டமிடப்பட்டுள்ளது. அனைத்துக் குடும்பங்களையும் இந்தத் திட்டத்தின் கீழ் இணைப்பதே நோக்கமாகும். அதே சமயத்தில் தண்ணீர்ப் பற்றாக்குறை உள்ள பகுதிகள், தண்ணீரின் தரம் பாதிக்கப்பட்டுள்ள பகுதிகள் எஸ்சி / எஸ்டி பிரிவினர் அதிகம் உள்ள குடியிருப்புகள்/கிராமங்கள், முன்னேறத் துடிக்கும் மாவட்டங்கள், சன்சார்டு ஆதர்ஷ் கிராம திட்டத்தில் உள்ள கிராமங்கள் ஆகியவற்றுக்கு முன்னுரிமைத் தரப்படுகிறது. இந்த மாநிலத்தில் 2020-21ஆம் ஆண்டுக்குள் ஜல்ஜீவன் இயக்கத்தை அமல்படுத்த இந்திய அரசு ரூ.445 கோடியை அனுமதித்துள்ளது.
கோடைக்காலம் உச்சத்தில் இருக்கும் தற்போதைய நிலையிலும் பருவமழை நெருங்கி வரும் சூழலிலும் கோவிட்-19 பெருந்தொற்றால் நாடே முடங்கிக் கிடங்கும் நிலையில் தங்களது சொந்த கிராமங்களுக்குத் திரும்பி வருகின்ற புலம்பெயர் தொழிலாளர்களுக்கு வாழ்வாதாரத்தைத் தர வேண்டியது மிகவும் முக்கியம் ஆகும். இந்தப் புலம்பெயர் தொழிலாளர்கள் தொழில்திறன்களை முழுவதுமாகவோ அல்லது ஓரளவோ பெற்றிருக்கக் கூடியவர்கள். எனவே கிராமங்களின் குடிநீர் விநியோகம் தொடர்புடைய வேலைகளை அதாவது பிளம்பிங், ஃபிட்டிங், நீர்சேகரிப்பு பணிகளை இவர்களுக்குத் தருவதன் மூலம் இவர்களின் சேவைகளைத் திறம்படப் பயன்படுத்திக் கொள்ளமுடியும். ஒவ்வொரு கிராமத்திலும் இவர்களை இத்தகைய வேலைகளில் ஈடுபடுத்தலாம். இதனால் தண்ணீர்ப் பற்றாக்குறையை ஏற்படுத்தும் நிலத்தடி நீர்மட்டத்தைப் போதுமான அளவுக்கு அதிகரிக்க முடிவதோடு விவசாயத்திற்குத் தண்ணீர் கிடைப்பதையும் உறுதி செய்யமுடியும். அதற்கும் மேலாக ஒவ்வொரு ஊரகக் குடும்பத்திற்கும் குடிநீர் வழங்குவதற்கு உதவமுடியும்.
(Visitor Counter : 173
தொலைதொடர்பு மற்றும் தகவல் தொழில்நுட்ப அமைச்சகம்
பொதுத்துறை அல்லாத தனியார் வலைப்பின்னல்கள் அமைக்கும் நிறுவனங்களுக்கு நேரடியாக அலைக்கற்றைகளை ஒதுக்குவதற்கு தொலைத்தகவல் தொடர்புத்துறை தேவைக்கான ஆய்வுகளை மேற்கொள்ளவிருக்கிறது
நவீன தொழில்நுட்பங்களை பயன்படுத்தி பாதுகாப்பான மிகவும் நம்பகமான, குறைந்த அளவு தாமதம் ஆகும். அதிகளவு தொடர்பை ஏற்படுத்தும் தொழில்களை உருவாக்குவதில் பொதுத்துறை அல்லாத தனியார் வலைப்பின்னல் அமைப்பு  முக்கிய பங்கு வகிக்க முடியும். இத்தகைய வலைப்பின்னலுக்கு சட்டப்பூர்வ கட்டமைப்பை உருவாக்க 2022 ஜூன் 27 அன்று வழிகாட்டு நெறிமுறைகளை மத்திய அரசு வெளியிட்டது.
இந்த வழிகாட்டு நெறிமுறைகள் படி பொதுத்துறை அல்லாத தனியார் வலைப்பின்னல் அமைப்பு அலைகற்றைகளை தொலைத்தகவல் சேவை வழங்குவோரிடமிருந்து குத்தகை அடிப்படையில் அல்லது தொலைத்தகவல் தொடர்புத்துறை யிடமிருந்து நேரடியாக பெற முடியும். சிஎன்பிஎன்-களால் அமைக்கப்படும் நிறுவனங்களுக்கு நேரடியாக அலைக்கற்றை ஒதுக்கீட்டிற்கான தேவை குறித்த ஆய்வுகளை தொலைத்தகவல் தொடர்புத்துறை மேற்கொள்ள வகைசெய்கிறது.
தேவை ஆய்வுகளை மேற்கொள்வதற்கான சரள்சஞ்சார் இணைப்பக்கத்தை இந்தத்துறை தொடங்கியுள்ளது. https://saralsanchar.gov.in என்ற இணையப்பக்கத்தில் முழுவிவரம் அறியலாம். இதற்கான உத்தரவு 09.08.2022 அன்று வெளியிடப்பட்டது.
தொலைத் தகவல் தொடர்புத்துறையில் இருந்து நேரடியாக அலைக்கற்றை பெற்று சிஎன்பிஎன்களை அமைக்க விரும்பும் ரூ.100 கோடிக்கும் அதிகமான மதிப்புள்ள நிறுவனங்கள் இந்த நடைமுறையில் பங்கேற்க அழைப்பு விடுக்கப்பட்டுள்ளது. 10.08.2022 முதல் 09.09.2022 வரை இது குறித்த விவரங்களை சமர்ப்பிக்க வேண்டும்.
கப்பல் போக்குவரத்து அமைச்சகம்
விடுதலையின், அம்ருத் மஹோத்ஸவம்: கடகுஜங்காவில் பாரதீப் துறைமுகப் பொறுப்புக் கழகத்தின் மெகா மருத்துவ முகாம்
இந்தியாவின் 75-வது சுதந்திர ஆண்டைக் குறிக்கும் விடுதலையின், அம்ருத் மஹோத்ஸவத்தின் ஒரு பகுதியாக, கடகுஜங்கா இளைஞர் அமைப்புடன் இணைந்து பாரதீப் துறைமுகப் பொறுப்புக் கழகம், கடகுஜங்காவில் மெகா மருத்துவ முகாமை நடத்தியது.
பாரதீப் துறைமுகப் பொறுப்புக் கழகத்தின் தலைமை மருத்துவ அதிகாரி டாக்டர் பிரஹலாத் பாண்டா மற்றும் இதர மருத்துவர்கள், சுமார் 1,000 நோயாளிகளுக்கு ஈசிஜி, மற்றும் விரைவு குளுக்கோஸ் பரிசோதனைகளை மேற்கொண்டனர். பாரதீப் துறைமுகப் பொறுப்புக் கழகத்தின் பெருநிறுவன சமூக பொறுப்பின் கீழ் இந்த முகாம் நடத்தப்பட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1758500
சுகாதாரம் மற்றும் குடும்ப நலத்துறை அமைச்சகம்
கோவிட் – 19 தற்போதைய நிலவரம் குணமடைவோர் விகிதம் 49.47 சதவீதமாக உயர்வு
கோவிட் – 19 தொற்றுள்ள நோயாளிகளில் குணமடைவோர் விகிதம் தொடர்ந்து உயர்ந்து வருகிறது. மேலும், தற்போதைய நிலவரப்படி அது 49.47 சதவீதமாக உள்ளது. மொத்தம் 1,47,194 தனிநபர்கள் நோயில் இருந்து குணமடைந்துள்ளனர். மேலும், இத்துடன் தற்போது மருத்துவக் கண்காணிப்பில் உள்ள தனிநபர்களின் எண்ணிக்கை 1,41,842 பேராக உள்ளது. கடந்த 24 மணி நேரத்தில் மட்டும் 6,166 பேர் கோவிட்-19ல் இருந்து குணமடைந்துள்ளனர்.
இரட்டிப்பு விகிதம் / காலம் தொடர்ந்து மேம்பட்டு வருகிறது. அது ஊரடங்கு தொடங்கும் காலத்தில் இருந்த 3.4 என்ற நாள் அளவில் இருந்து தற்போது 17.4 நாட்களாக உயர்ந்துள்ளது.
கேபினட் செயலாளர் வீடியோ கான்பரன்ஸ் மூலம் அனைத்து மாநில தலைமைச் செயலாளர்கள், சுகாதாரச் செயலாளர்கள் மற்றும் நகர்ப்புற மேம்பாட்டுத்துறை செயலாளர்கள் ஆகியோருடன் ஆலோசனை நடத்தினார். அப்போது, கட்டுப்படுத்தப்பட்ட பகுதிகள், சோதனைகள், மற்றும் நோயாளிகளைக் கண்டறிதல், சுகாதாரக் கட்டமைப்புகள் மேம்பாடு, நோயாளிகளுக்கான மருத்துவ மேலாண்மை, கோவிட்-19 தொடர்பான சீரிய மேலாண்மையில் சமூக ஈடுபாடு ஆகியவற்றில் கூடுதல் கவனம் செலுத்தும்படி கேட்டுக் கொள்ளப்பட்டது.
மேலும், நோய் அதிகம் பரவும் மையங்கள் மற்றும் கட்டுப்படுத்தப்பட்ட பகுதிகளுக்கான விதிகளைக் கடுமையாக்குதல் ஆகியவற்றில் சிறப்பு கவனம் செலுத்தும்படி மாநிலங்கள் கேட்டுக் கொள்ளப்பட்டன. இதன் மூலம் வைரஸ் பரவலைக் கட்டுப்படுத்த முடியும் என்று தெரிவிக்கப்பட்டது. இதே போல், கட்டுப்படுத்தப்பட்ட பகுதிகளில் வீடு, வீடாகச் சென்று சிறப்புக் குழுக்கள் மூலம் சோதனை நடத்தி, ஆரம்ப காலத்திலேயே பாதிக்கப்பட்டவர்களை கண்டறிய வேண்டும் என்றும் அறிவுறுத்தப்பட்டது. மேலும், மருத்துவமனைகள் கட்டமைப்பு மேம்படுத்துதலை விரைவாக்க வேண்டும் என்று கேட்டுக் கொள்ளப்பட்டது. இதன் மூலம் கணிக்கப்பட்ட அளவிலான நோயாளிகளை சமாளிக்க முடியும் என்பதுடன், போதுமான அளவிலான உபகரணங்கள் , பயிற்சி பெற்ற தனிமனித வளங்கள்  இருப்பதையும் உறுதி செய்ய முடியும் என்று கூறப்பட்டது.
முன்னெச்சரிக்கை நடவடிக்கைகளை முன்னெடுத்துச் செல்வது மிக முக்கியமானது என்றும், பாதிக்கப்படக்கூடிய மக்களில் குறிப்பாக முதியவர்கள் மற்றும் தீவிர நோயாளிகளுக்கு மிகவும் முக்கியமானது என்றும் கூட்டத்தில் வலியுறுத்தப்பட்டது. டெல்லி எய்ம்ஸ் மருத்துவமனையுடன் இணைந்து மருத்துவ நிபுணர்கள் மையங்கள் தயாரித்தளித்த நோய் அறிகுறிகள் மற்றும் மேம்படுத்தப்பட்ட மருத்துவப் பயிற்சிகள் உதவியுடன் நோயாளிகளை உரிய சிகிச்சைக்குப் பரிந்துரைத்தல் குறித்தும் கூட்டத்தில் வலியுறுத்தப்பட்டது. மேலும், அனைத்து நேரத்திலும் சமூகவிலகல் மற்றும் கோவிட்-19 முன்னெச்சரிக்கை நடவடிக்கைகள் ஆகியவை குறித்து சமூகத்தில் விழிப்புணர்வு ஏற்படுத்தும் நடவடிக்கைகளில் மாநிலங்கள் ஈடுபட வேண்டும் என்றும் கேட்டுக் கொள்ளப்பட்டது.
பாதிக்கப்பட்ட நபர்களிடம் நாவல் கொரோனா வைரசைக் கண்டறிவதற்கான சோதனை மையங்களின் எண்ணிக்கையை இந்திய மருத்துவ ஆராய்ச்சிக் கவுன்சில் அதிகரித்துள்ளது. தற்போது 877 ஆய்வகங்கள்  நாட்டில் இயங்கி வருகின்றன. கடந்த 24 மணி நேரத்தில் 1,50,305 மாதிரிகள் சோதனை செய்யப்பட்டுள்ளன. மொத்தம் 53,63,445 மாதிரிகள் இதுவரையில் சோதனை செய்யப்பட்டுள்ளன.
(
சுகாதாரம் மற்றும் குடும்ப நலத்துறை அமைச்சகம்
43 கோடிக்கும் அதிகமானோருக்கு இது வரை தடுப்பூசிகளை செலுத்தி முக்கிய மைல்கல்லை இந்தியா எட்டியுள்ளது
இன்றிரவு 7 மணி அளவில் வெளியான தற்காலிக அறிக்கையின் படி, 43 கோடிக்கும் அதிகமானோருக்கு  கொவிட்-19 தடுப்பூசிகளை நாடு இது வரை செலுத்தி முக்கிய மைல்கல்லை எட்டியுள்ளது.
ஜூன் 21-ல் இருந்து அனைவருக்கும் தடுப்புமருந்து வழங்கும் நடவடிக்கை தொடங்கி உள்ள நிலையில், இன்றிரவு 7 மணி அளவிலான தற்காலிக அறிக்கையின் படி, சுமார் 46 லட்சம்  தடுப்பூசி டோஸ்கள் இன்று வழங்கப்பட்டுள்ளன
18-44 வயது பிரிவில் 22,80,435 பயனாளிகள் தங்களது முதல் டோஸ் தடுப்பூசியையும், 2,72,190 பயனாளிகள் தங்களது இரண்டாவது டோசையும் இன்று பெற்றனர், 37 மாநிலங்கள்/யூனியன் பிரதேசங்களில் இருக்கும் 13,77,91,932 பேர் முதல் டோசையும், 60,46,308 நபர்கள் இரண்டாம் டோசையும் மூன்றாம் கட்ட தடுப்பூசி வழங்கல் தொடங்கியதில் இருந்து இதுவரை பெற்றுள்ளனர்.
மத்தியப் பிரதேசம், மகாராஷ்டிரா மற்றும் உத்தரப் பிரதேசம் ஆகிய மூன்று மாநிலங்கள் ஒரு கோடிக்கும் அதிகமான தடுப்பூசிகளை 18-44 வயது பிரிவினருக்கு இது வரை செலுத்தியுள்ளன.
ஆந்திரப் பிரதேசம், அசாம், சத்தீஸ்கர், தில்லி, ஹரியானா, ஜார்கண்ட், கேரளா, தெலங்கானா, இமாச்சலப் பிரதேசம், ஒடிசா, பஞ்சாப், உத்தரகாண்ட் மற்றும் மேற்கு வங்கம் ஆகிய மாநிலங்கள் 18-44 வயது பிரிவில் உள்ள 10 லட்சத்திற்கும் அதிகமானோருக்கு முதல் டோஸ் கொவிட் தடுப்பு மருந்தை இது வரை வழங்கியுள்ளன.
தமிழ்நாட்டில் மட்டும் 8020261 பேர் முதல் டோஸ் தடுப்பூசியையும், 404270 நபர்கள் இரண்டாம் டோசையும் இதுவரை செலுத்திக் கொண்டுள்ளனர். புதுச்சேரியில் 248094 பேர் முதல் டோஸ் தடுப்பூசியையும், 2075 பேர் இரண்டாம் டோசையும் இது வரை செலுத்திக் கொண்டுள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1738682
சாலைப் போக்குவரத்து மற்றும் நெடுஞ்சாலைத்துறை அமைச்சகம்
தேசிய நெடுஞ்சாலைத் திட்டங்களின் ஆய்வு
தேசிய நெடுஞ்சாலைப் பணிகளை பல்வேறு நிலைகளில் தொடர்ந்து அரசு ஆய்வு செய்து வருகிறது. அண்மைக் காலத்தில் திட்ட அமலாக்க முகமைகள், திட்ட செயற்பாட்டாளர்கள், ஒப்பந்ததாரர்கள், மாநில அரசுகள் ஆகியவற்றுடன் விரிவான ஆலோசனைகள் நடத்தப்பட்டுள்ளன.
கொவிட்-19 பெருந்தொற்று காரணமாக தேசிய நெடுஞ்சாலைப் பணிகளில் ஓரளவு தாமதம் ஏற்பட்டுள்ளது. திட்டத்தின் தன்மைகளைப் பொறுத்து பொதுவாக 3 முதல் 9 மாதங்கள் வரை தாமதம் ஏற்பட்டிருப்பதாக மதிப்பிடப்பட்டுள்ளது. சில நேரங்களில் காலதாமதம் செலவு அதிகரிப்புக்கும் வழிவகுத்துள்ளது. திட்டம் முழுமையாக முடிவடைந்து இறுதியாக பணப்பட்டுவாடா செய்யும்போதுதான் செலவு அதிகரிப்பின் சரியான நிலவரம் தெரியவரும்.
மக்களவையில் இன்று மத்திய சாலைப் போக்குவரத்து மற்றும் நெடுஞ்சாலைகள் துறை அமைச்சர் திரு.நிதின் கட்கரி எழுத்து மூலம் அளித்த பதிலில் இதனைத் தெரிவித்தார்.